Afpersing-saak: 2 hoor Vrydag oor borgtog | Netwerk24
Afpersing-saak: 2 hoor Vrydag oor borgtog
Deur Pelane Phakgadi 19 Maart 2019 05:16
Die twee mans wat saam met 'n berugte taxibaas van Mamelodi teregstaan op aanklagte van afpersing sal Vrydag hoor of hulle op borgtog vrygelaat gaan word.
Elias Skhosana en Stemmer Monageng het Maandag in die landdroshof in Pretoria verskyn.
Skhosana is op 8 Maart in 'n klopjag op sy huis in die Silverlakes Estate in Pretoria-Oos in hegtenis geneem.
Monageng is in die vroeë oggendure van 9 Maart by sy huis in Bronkhorstspruit in hegtenis geneem.
Die berugte taxibaas Vusi "Khekhe" Mathibela is verlede week Dinsdagaand in hegtenis geneem nadat hy hom aan polisiebeamptes in Germiston oorgegee het.
Die drie word almal aangekla van die afpersing van taxidrywers, spazawinkeleienaars en eienaars van plaaslike ondernemings.
Skhosana het in sy aansoek om borgtog gesê hy is nie 'n vlugrisiko nie en het 'n vaste woonadres in Mamelodi.
"Ek het my paspoort oorhandig en sal nie vlug nie," het hy gesê.
Mathibela het sy borgtogaansoek laat vaar. Hy gaan in die hooggeregshof aansoek doen om sy aanhouding onwettig te laat verklaar.